  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Кез ёросын Пызем но Дэбес ёросын Пыкты шуръёс вамен выжъёсты тупатъянэз йылпумъязы. Эскерисьёслэн алонъёссы ӧвӧл, транспортлы мынон-ветлон усьтэмын. Со сярысь Удмуртиысь тӧролэн но кивалтэтлэн пресс-службазы ивортӥз. Пызеп вамен выжез южтолэзе ворсазы. Лэсьтӥськисьёс солэсь 20 пыкетъёссэ выльдӥзы, пролётлэсь балкаоссэ воштӥзы, выль кенертон пуктӥзы, мынон-ветлон люкетсэ но выж вылэ пырон интыосты паськытатӥзы. Озьы ик вуэз кошкытон ужъёсты быдэстӥзы, Пыкты шур вамен пу выжез быдэсак сэрттӥзы. Выльзэ арочной лэсьтӥзы, таӵеез Удмуртиын ӧй вал на. Сое возён дунтэмгес усе. « Выж зэмзэ но тунсыко но чебер адске. Ӧнерчиослэн верамзыя, дышем выжъёс сярысь, сое чакланы но каньылгес луоз. Соин ик туж оскисько, таӵе сооружениос Удмуртиын пумен тросгес луозы » Анастасия Карманова, Удмуртиысь транспортъя но сюрес возёсъя министерство бордысь Мерлыко кенешлэн ёзчиез Пыткы вамен шур. Туспуктэм: Удмуртиысь тӧролэн но кивалтэтлэн пресс-службазы Кыксэ ик выжъёсты «Кышкыттэм ӟечлыко сюресъёс» йӧскалык ӵектосъя тупатъязы. Выж вылысь но со вӧзысь асфальт шобретлы гарантия 5 ар, аслыз выжезлы – 8 ар. Тегъёс: выжъёс йӧскалыкӵектосъёс Кез Дэбес тупатъянужъёс Удмуртия  